
З А П И С Н И К

Са oсме седнице Већа групације друштвено-хуманистичких наука,  одржане 06. децембра 2011. године на Правном факултету Универзитета у Београду 
Седница је почела са радом у 13,00 часова.

Присутни чланови: проф. др Божидар Церовић; проф. др Марко Бацковић; проф. др Гојко Рикаловић; проф. др Мирко Васиљевић, проф. др Гордана Илић-Попов; проф. др Жика Бујуклић, проф. др Бранко Лубарда, проф. др Весна Димитријевић;  проф. др Снежана Медић, проф. др Александра Вранеш; проф. др Љиљана Бајић, др Рајна Драгићевић; проф. др Љиљана Марковић; проф. др Жељко Ђурић; проф. др Вукашин Павловић; проф. др Миле Савић; проф. др Владан Перишић, и проф. др Ђорђе Стефановић; др Војин Ракић, студенти Марина Квржић, Никола Дамљановић, Немања Главинић и Душка Михајловић.
Одсутни чланови: проф. др Мирјана Петковић; проф. др Мирослав Јовановић; др Василије Гвозденовић; проф. др Владимир Цветковић; проф. др Ивана Симовић-Хибер; проф. др Илија Вујачић; др Тања Мишчевић; проф. др Александар Јовановић; проф. др Иринеј Буловић; проф. др Јасмина Ковачевић; проф. др Светлана Славнић, проф. др Саша Јаковљевић.
Седници су присуствовали и: проф. др Александра Прашчевић, Економски факултет и проф. др Миле Вуковић, Факултет за специјалну едукацију и рехабилитацију.
Седницу Већа групације отворио је председник Већа, проф. др Божидар Церовић, након чега је усвојен следећи
Д н е в н и    р е д

1. Верификација мандата чланова Већа групације друштвено- хуманистичких наука.

2. Усвајање записника са седме седнице.

3. Именовање новог кандидата за члана Одбора за професионалну етику.

4. Информација о реализацији закључака Већа о материјалу радне групе пројекта Темпус-ГОМЕС.

5. Разматрање предлога Радне групе у вези са Одлуком о изменама Критеријума за стицање звања наставника на Универзитету у Београду.

6. Текућа питања.
Под. 1. 
Веће је једногласно верификовало следеће мандате:

· проф. др Ђорђу Стефановићу, декану Факултета спорта и физичког васпитања;

· проф. др Љиљани Бајић, Филолошки факултет (уместо проф. др Дарка Танасковића) и 
· представницима студената за школску 2011/2012. годину и то : Марина Квржић (Филолошки факултет), Никола Дамљановић (Економски факултет), Немања Главинић (Правни факултет) и Душка Михајловић (Учитељски факултет).
Под 2.
Веће је једногласно усвојило записник са претходне седнице.

Под 3.

Веће групације је на седници одржаној 29.09.2010. године предложило у Одбор за професионалну етику проф. др Јовицу Тркуљу, редовног професора Правног факултета, кога је Сенат и именовао у наведени орган. Проф. Тркуља се писмено обратио захтевом за разрешење чланства у Одбору због других обавеза које га спречавају да успешно обавља послове у Одбору за професионалну етику, те је Веће групације друштвено-хуманистичких наука на седници одржаној 6. децембра 2011. године једногласно прихватило да Сенату предложи да се уместо проф. др Јовице Тркуље у Одбор за професионалну етику именује проф. др Миле Савић, редовни професор Учитељског факултета.

Под 4.
Веће групације друштвено-хуманистичких наука се упознало са закључцима Савета Универзитета, као и проширеног ректорског колегијума поводом Ставова Већа у вези са припремом стратегије високог образовања и предлогом модела функционалне интеграције универзитета у Србији, радне групе ТЕМПУС ГОМЕС пројекта. У вези са тим Веће је закључило: 

1. Веће групације друштвено-хуманистичких наука, изражава задовољство што су закључцима ректорског колегијума и Савета у основи подржани ставови Већа.

2. Веће поново наглашава да Универзитет у Београду треба да дефинише своје кључне ставове у вези са стратегијом високог образовања одмах, у току њене припреме и са тим ставовима упозна тела која раде на изради документа о стратегији. На тај начин би се предупредило да Универзитет реагује накнадно, када предлог тог документа већ буде јавно презентован.

3. Веће подвлачи обавезу чланова ректорског колегијума да се, приликом учешћа у изради пројеката или других докумената која се односе или могу односити на рад Универзитета, придржавају својих надлежности заступајући и поштујући ставове усвојене на стручним органима и органима управљања Универзитета. 

Закључено је да се ови закључци доставе и Сенату и Савету Универзитета.
Под 5.

Веће је размотрило предлог Радне групе и уз пар измена додатих на самој седници закључило да Сенату достави Предлог одлуке о изменама Критеријума за стицање звања наставника на Универзитету у Београду у делу који се тиче друштвено-хуманистичке групације.

Веће је у вези са применом критеријума истакло став да тако дефинисани критеријуми треба да важе за конкурсе расписане од 1. јула 2012. године, како би се оставио прелазни период и на тај начин омогућило да наставници буду упознати на време са критеријумима који ће важити у наредном периоду.

Такође је закључено да би ови критеријуми требало да буду предмет сталне анализе се и поступног пооштравања.
-------------------------------------------------------------------------------------------------------

	Звање
	МИНИМАЛНИ КРИТЕРИЈУМИ ЗА ИЗБОР У ЗВАЊА НАСТАВНИКА У ПОЉУ ДРУШТВЕНО-ХУМАНИСТИЧКИХ НАУКА

	Доцент
	· Научни степен доктора наука 

· Позитивна оцена педагошког рада добијена у студентској анкети, 

· Позитивна оцена приступног предавања (за кандидате који немају педагошко искуство),

· Најмање један рад објављен у научном часопису са SCI листе, односно у часописима са SSCI, AHCI, ERIH или листе престижних светских часописа за поједине научне области коју утврђује Универзитет на предлог факултета, или најмање два рада објављена у часопису међународног значаја верификованог посебном одлуком 
· Најмање један рад објављен у часопису водећег националног значаја, или поглавље у научној књизи/монографији, или рад у тематском зборнику са рацензијом, или превод изворног текста у облику студије, поглавља или чланка, односно превод или стручна редакција превода научне монографије/књиге или методичка публикација у области образовања и наставе. 

· Један рад са научног скупа објављен у целини.

	Ванредни професор
	· Поред услова за доцента и:

· Најмање два рада објављена после избора у звање доцента у научним часописима са SCI листе, односно у часописима са SSCI, AHCI, ERIH или листе престижних светских часописа за поједине научне области коју утврђује Универзитет на предлог факултета, или научна монографија/књига односно уџбеник из научне области за коју се кандидат бира, или најмање три рада објављена у часопису међународног значаја верификованог посебном одлуком. Кандидат је такође испунио овај услов ако је објавио један рад у часопису са SCI листе, односно у часопису са SSCI, AHCI, ERIH или листе престижних светских часописа за поједине научне области коју утврђује Универзитет на предлог факултета и два рада објављена у часопису међународног значаја верификованог посебном одлуком.
·  Најмање један рад објављен након избора у звање доцента у водећем часопису националног значаја у одређеној научној области, или најмање два поглавља у научној књизи/монографији односно критичкој монографској публикацији из научне области за коју се кандидат бира, или два рада у тематском зборнику са рецензијом, или превод изворног текста у облику студије, поглавља или чланка, односно превод или стручна редакција превода научне монографије/књиге из научне области за коју се кандидат бира или методичка публикација у области образовања и наставе.
· Најмање један рад са међународног научног скупа објављен у целини

· Најмање један рад са научног скупа националног значаја објављен у целини

· Менторство односно чланство у комисијама за израду завршног рада на специјалистичким и дипломским академским студијама.

	Редовни професор
	· Поред услова за ванредног професора и : 
· Најмање два рада објављена после избора у звање ванредног професора у научним часописима са SCI, AHCI, ERIH или листе престижних светских часописа за поједине научне области коју утврђује Универзитет на предлог факултета, или најмање три рада објављена у часопису међународног значаја верификованог посебном одлуком. Кандидат је такође испунио овај услов ако је објавио један рад у часопису са SCI листе, односно у часопису са SSCI, AHCI, ERIH или листе престижних светских часописа за поједине научне области коју утврђује Универзитет на предлог факултета и два рада објављена у часопису међународног значаја верификованог посебном одлуком.  
· Научна монографија/књига односно уџбеник или критичка монографска публикација.
· Најмање два рада објављена након избора у звање ванредног професора у водећем часопису националног значаја у одређеној научној области,
· Најмање два рада са међународног научног скупа објављена у целини

· Најмање два рада са научног скупа националног значаја објављена у целини, или један рад са научног скупа националног значаја објављена у целини и уређивање тематског зборника радова односно часописа.
· Уређивање тематских зборника радова/часописа

· Чланство у уређивачким одборима домаћих и међународних часописа, скупова и струковних удружења, или предавање по позиву на универзитетима у иностранству,

· Менторство односно чланство у комисијама за израду докторског рада
· Менторство односно чланство у комисијама за израду завршног рада на специјалистичким и мастер академским студијама.


Напомене:  

За избор у звања доцента, ванредног и редовног професора уз задовољење наведених минималних критеријума могу се, у складу са општим актом факултета, вредновати и:

· Научне критике/полемике објављене у релевантним часописима/зборницима, или антологије и хрестоматије текстова, или објављене речничке и лексикографске јединице, или прикази научних књига/монографија, из одговарајуће научне области, као и остварени резултати у спорту

·  Примена горе наведених критеријума односиће се на конкурсе објављене од 1. јула 2012. године.
СЕКРЕТАР ВЕЋА                                          ПРЕДСЕДНИК ВЕЋА ГРУПАЦИЈЕ

                                         ДРУШТВЕНО-ХУМАНИСТИЧКИХ НАУКА
Јелена Јевремовић                                                          Проф. др Божидар Церовић

